b'\n_START_ARTICLE_\nUmori v Jazbe\xc4\x8devem Dolu\n_START_SECTION_\nZgodba\n_START_PARAGRAPH_\nV tihi britanski vasici Jazbe\xc4\x8dev Dol v 80. letu starosti umre Emily Simpson. Njena prijateljica gospodi\xc4\x8dna Bellringer vztraja, da ni umrla od sr\xc4\x8dnega napada, kot je ugotovil va\xc5\xa1ki zdravnik Trevor Lessiter. Obdukcija potrdi, da Simpsonova res ni umrla zaradi sr\xc4\x8dnega napada, ampak zaradi zastrupitve s trobeliko. Barnaby po obdukciji za\xc4\x8dne preverjati va\xc5\xa1\xc4\x8dane in kmalu pride do ugotovitve, da je Simpsonova umrla, ker je videla nek par v gozdu, ko je nabirala orhideje._NEWLINE_Kmalu umre gospa Iris Rainbird, njeno truplo pa prvi najde sin Dennis Rainbird, lokalni pogrebnik. Barnaby med preiskavo vse bolj ugotavlja, da sta umora povezana s smrtjo Belle Trace, ki je umrla nekaj let prej med lovom. Barnaby na koncu ob pomo\xc4\x8di narednika Gavina Troyja razre\xc5\xa1i primer, a krivec pred prijetjem stori samomor.'